

**Ron Pohl**

*Senior Vice President, Brand Management & Member Services*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**มร. รอน โพห์ล** ดำรงตำแหน่งรองประธานอาวุโสฝ่ายบริหารแบรนด์และบริการลูกค้าให้กับ เบสท์ เวสเทิร์น อินเตอร์เนชั่นแนล โดย มร.รอน โพห์ล เป็นหัวเรือใหญ่ของทีมบริหารแบรนด์ ที่มีหน้าหลักสำหรับการรับผิดชอบในส่วนของ ลูกค้าสัมพันธ์, การบริการสมาชิก, การศึกษา, การฝึกอบรม, รวมไปถึงการพัฒนาองค์กร ในแถบภูมิภาคอเมริกาเหนือและเอเชีย ซึ่งทั้งหมดนี้จะต้องถูกควบคุมคุณภาพให้ได้มาตรฐานและคุณภาพระดับโลก

มร. รอน โพห์ล เริ่มต้นงานที่ เบสท์ เวสเทิร์น อินเตอร์เนชั่นแนล ในครั้งแรกเมื่อปี ค.ศ. 2007 ในตำแหน่งประธานฝ่ายปฏิบัติการ ซึ่งเขามีประสบการณ์ทางด้านการบริการลูกค้ามาเป็นเวลากว่า 30 ปี และนี่จึงเป็นจุดที่ทำให้เกิดโครงการ Best Western I Care Program ซึ่งเป็นโครงการที่สำรวจความคิดเห็นของแขกผู้เข้าพักถึงการให้บริการ เพื่อนำไปปรับปรุงบริการของโรงแรมให้ดียิ่งขึ้น

ก่อนที่จะได้มาร่วมงานกับ เบสท์ เวสเทิร์น อินเตอร์เนชั่นแนล มร. โพห์ล ได้ทำงานที่ Boykin Management Company มาเป็นเวลากว่า 20 ปี ซึ่งถือเป็นบริษัทด้านการจัดการโรงแรมที่น่าเชื่อถือ ตั้งอยู่ที่คลีฟแลนด์ ในขณะที่เขาทำงานที่ Boykin มร.โพห์ล ดำรงตำแหน่ง ผู้จัดการทั่วไป เป็นเวลา 10 ปี และได้รับรางวัลด้านการเป็นผู้นำด้านการขาย, รางวัลด้านการพัฒนาเวบไซต์ และ รางวัลด้านการบริการลูกค้า

เขาทำงานในระดับอาวุโสในสายงานด้านการตลาด, การขาย และ การจัดการด้านการเงิน ก่อนจะสั่งสมประสบการณ์เรื่อยมา จนได้ขยับขึ้นเป็นตำแหน่งประธาน และ ประธานอาวุโสด้านการปฏิบัติการ ส่วนประสบการณ์การทำงานด้านการโรงแรมของ มร.โพห์ล เริ่มต้นจากการทำงานที่โรงแรมหลากหลายแบรนด์ ไม่ว่าจะเป็น Choice, Hilton, Marriott และ Radisson รวมไปถึงรีสอร์ท, คอนโดมิเนียม และ โรงแรมทั่วไปอีกหลายแห่ง นอกจากนี้เขายังเคยดำรงตำแหน่งเป็นประธานบริหารให้แก่ Convention & Visitors Bureau of Greater Cleveland รวมไปถึงโรงแรม Marriott และ โรงแรม Doubletree

###